Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 235

b) A bankjegy elõoldala többszínû, széléig kifutó alapnyomattal és háromszínû képnyomattal készült, amelynek összhatása narancssárga és lila. Az írisszerûen nyomtatott alapnyomatok a bal oldalon található vízjelmezõ alatt és fölött narancssárga, középen szürke, a szövegtükör körül és a bankjegy jobb oldalán lila és narancssárga színhatásúak. A bankjegy alsó és felsõ szélén, illetve a jobb oldalán található szegélyek mintáiban mikroírással „HÚSZEZER FORINT" ismétlõdõ felirat látható. Az alapnyomat jobb felsõ részén az átnézõjel elõoldali eleme található. A képnyomat része a vízjelmezõ fölött lévõ, tagolt formájú szürkéslila színû rozetta, amelynek ellipszis rajzolatú részében található a rejtett kép, amelyen megfelelõ helyzetben az „MNB" felirat látható. „A szövegtükörben: „20 000 HÚSZEZER FORINT MAGYAR NEMZETI BANK" feliratok, Surányi Kovács Álmos Riecke Werner névaláírások, „ELNÖK ALELNÖK ALELNÖK BUDAPEST 1999" feliratok, valamint a büntetõ záradék szövege: „A BANKJEGYHAMISÍTÁST A TÖRVÉNY BÜN- TETI!" olvasható. A névaláírások mellett balra található a Magyar Köztársaság címere. A szövegtükör képnyomati elemeinek színe szürkéslila és zöld. A képnyomat jobb oldali részén Deák Ferenc arcképe, jobbra alatta „20 000" értékjelzés látható. E képnyomat elemeinek színe szürkéskék. Az arckép felett balra „DEÁK FERENC" felirat olvasható, amelynek színe szürkéslila. A bankjegy piros színû sorszáma két helyen – a bal oldalon a vízjelmezõ alatt vízszintesen, valamint a jobb oldalon az arckép mellett függõlegesen elhelyezve – található. A sorszám két betûbõl és hét számjegybõl áll. A szövegtükör és a vízjelmezõ között a bankjegy rövidebb oldalával párhuzamosan hologramhatású fémcsík található. Ezen a ráesõ fénytõl függõen, ismétlõdõ elemként 2000/104. szám a határozott rajzolatú „MNB" felirat, illetve a finomabb rajzolatú köztársasági címer látható. A fémcsík bal oldalán ismétlõdõ – kisméretû számmal írt – „20 000" értékjelzés található. A bankjegy elõoldalának képe:

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes